Ο **Βαγγέλης (Ευάγγελος) Διαμαντόπουλος** (1980) είναι Έλληνας πολιτικός και πρώην βουλευτής Καστοριάς, εκλεγμένος με τον ΣΥΡΙΖΑ (2012-2015).

Βιογραφικά στοιχεία
-------------------

Ο Διαμαντόπουλος γεννήθηκε το 1980 στο Βοτάνι του νομού Καστοριάς. Υπηρέτησε στο στρατό ως τεχνικός τηλεπικοινωνιών και εργάστηκε στην εγκατάσταση ψηφιακών κέντρων στις εταιρείες Iovel, Ericsson Hellas και από το 2006 στον ΟΤΕ.

Στις βουλευτικές εκλογές του Ιουνίου 2012 και του Ιανουαρίου του 2015 εκλέχθηκε βουλευτής στην εκλογική περιφέρεια Καστοριάς εκπροσωπώντας τον ΣΥΡΙΖΑ. Στις 21 Αυγούστου 2015, ήταν ένας από τους 25 βουλευτές του Συνασπισμού Ριζοσπαστικής Αριστεράς που αποχώρησαν από αυτόν και συνέστησαν νέα κοινοβουλευτική ομάδα με την ονομασία «Λαϊκή Ενότητα». Σε ομιλία του στην Βουλή, αυτοπροσδιορίστηκε ως αναρχικός.

Είναι πρόεδρος του Εξωραϊστικού Συλλόγου Βοτανίου, αντιπρόεδρος της ΠΕΤ-ΟΤΕ Καστοριάς, μέλος της Διεθνούς Αμνηστίας, της Κινηματογραφική Λέσχη Καστοριάς και μέλος του Συνδέσμου Φίλων Άρη Καστοριάς. Είναι οπαδός του Άρη Θεσσαλονίκης.

Κριτική
-------

Ο Διαμαντόπουλος δέχτηκε επικρίσεις για τη συμμετοχή του στο παραδοσιακό πρωτοχρονιάτικο Αργείτικο Καρναβάλι του Άργους Ορεστικού το 2013, μεταμφιεσμένος σε ιερέα , εμπαίζοντας με ιταμό ύφος το Πανίερο Μυστήριο της Θείας Ευχαριστίας.

Δηλώσεις του βουλευτή για αυθαιρεσίες του ομίλου Λάτση στην κατασκευή του εμπορικού κέντρου Mall, λίγες μέρες πριν από βομβιστική επίθεση που σημειώθηκε εκεί, χαρακτηρίστηκαν εκ των υστέρων, ως επικίνδυνες από την κυβέρνηση Σαμαρά.

Κριτική επίσης δέχτηκε και για την τοποθέτηση του πως αντίθετα με τις προτροπές του πρωθυπουργού και προέδρου του ΣΥΡΙΖΑ Αλέξη Τσίπρα για εγκράτεια στη χρήση των βουλευτικών προνομίων κατά την περίοδο της οικονομικής κρίσης, ο ίδιος ως βουλευτής δικαιούται στέγη, τροφή και αυτοκίνητο. Υποστήριξε πως τα χρειάζεται για να καλύψει τις ανάγκες των περιοδειών του, κατά τα πρότυπα ενός υπαλλήλου που στέλνεται σε αποστολή εκτός έδρας, ενώ για την αντίθεση με την προτροπή του Τσίπρα δήλωσε πως δεν συμμετέχει σε αρχηγικό κόμμα και δεν εκτελεί προσωπικές εντολές κανενός αλλά υλοποιεί συλλογικές αποφάσεις τις οποίες και σέβεται.

Παραπομπές
----------

1. ↑  «Κοινοβουλευτική Θητεία Βουλευτών Από Τη Μεταπολίτευση Ως Σήμερα - Διαμαντόπουλος Ευάγγελος». Ανακτήθηκε στις 21 Σεπτεμβρίου 2019.
2. ↑  «Διάσπαση ΣΥΡΙΖΑ και «Λαϊκή Ενότητα» υπό τον Λαφαζάνη». in.gr. 21 Αυγούστου 2015. Αρχειοθετήθηκε από το πρωτότυπο στις 23 Αυγούστου 2015. Ανακτήθηκε στις 21 Αυγούστου 2015.
3. ↑  «Μπέτσκας, Βαγγέλης Διαμαντόπουλος: Ο Καστοριανός Συριζαίος που αναστάτωσε την Βουλή». Αρχειοθετήθηκε από το πρωτότυπο στις 22 Ιανουαρίου 2013. Ανακτήθηκε στις 22 Ιανουαρίου 2013.
4. ↑  Ευάγγελος Διαμαντόπουλος: Ο "αρειανός" από την Καστοριά, Kozani.gr[*νεκρός σύνδεσμος*]
5. ↑  «Δελτίο Τύπου: ευχαριστήρια ανακοίνωση προς τους πολίτες της Καστοριάς (27/06/2012)». Αρχειοθετήθηκε από το πρωτότυπο στις 28 Ιανουαρίου 2013. Ανακτήθηκε στις 22 Ιανουαρίου 2013.
6. ↑  «http://www.newsbomb.gr/politikh/news/story/389613/vary-klima-gia-ton-diamantopoylo-ston-syriza».  Εξωτερικός σύνδεσμος στο `|title=` (βοήθεια)
7. ↑  Διαμαντόπουλος (βουλευτής ΣΥΡΙΖΑ): Αυτοπροσδιορίζομαι στον αναρχικό χώρο, Αρχική, i-efimerida
8. ↑  «Βαγγέλης Διαμαντόπουλος: Γιατί θα κρατήσω το βουλευτικό αυτοκίνητο - tvxs.gr, 16.03.2015».
9. ↑  «Διαμαντόπουλος σε Τσίπρα: Θέλω τροφή, στέγη και αυτοκίνητο για τις περιοδείες μου, protothema.gr, 16.03.2015».